Pius II:n kirjeestä kansleri Schlick’ille
– – – – – – – – – – – – –
 Jos ollaan oikein ulkokullatuita,
 niin taivaaseenkin päästään ennen muita.

 Mä olin ennen aika huimapää,
 Sienassa kaikkein kurtisaanein tuttu,
 ja mihinkäs se luonto nytkään jää,
 jos kohta ylläni on paavin nuttu.
 Ei, hyvä veli, nyt ei auta muu,
 vaan täytyy lemmiskellä – Herrassa!
 Jos kukaan yleensä, niin minä lienen
 jo pirun tiheimmässä merrassa,
 vaan pyhän hymyn huulillani kannan
 ja vaippan’ liepeen suudeltavaks annan,
 ja anekirjain alle kirjoitan:
 Niin olkoon, kautta Neitsyt Marian!
 – – – – – – – – – – – – –

1912.